Напомена: Mодел уговора је саставни део понуде и представља садржину уговора који ће бити закључен са изабраним понуђачем, а који су понуђачи дужни да попуне и доставе у понуди.

**МОДЕЛ УГОВОРА**

**О**

**ЈАВНОЈ НАБАВЦИ УСЛУГА**

**Услуге одржавања програма за буџет и рачуноводство , ЈН 2023/17**

**Закључен између:**

1. **Градска општина Савски венац**, са седиштем у Београду, улица Кнеза Милоша бр. 69, ПИБ 102759230, матични број: 07031386, Број рачуна: 840-16640-66, Министарство финансија, Управа за трезор,коју заступа Милош Видовић, председник општине, (у даљем тексту: **Наручилац**) и
2. **NTE ENGINEERING D.O.O,** са седиштем уБеограду, ул. Париске комуне бр. 27,ПИБ 101684773, матични број 17331213, кога заступа Срђан Вуковић (у даљем тексту: **Давалац услуга**),

**ОСНОВ УГОВОРА**: Одлука Председника општине о спровођењу преговарачког поступка јавне набавке бр. I-03-06-7.167/2023 од 05.6.2023. године и Одлуком Председника општине о додели уговора у поступка јавне набавке бр. I-03-06-7.\_\_\_\_/2023 од \_\_\_\_\_\_\_\_\_\_.2023. године

**ОПШТЕ ОДРЕДБЕ**

* Наручилац је, на основу чл. 61. став 1, тачка 1), подтачка 3)) Закона о јавним набавкама („Сл. гласник РС“ бр. 91/2019), Одлуке председника Градске општине Савски венац о спровођењ поступка јавне набавке и Мишљења Канцеларије за јавне набавке бр. 404-02-547/23 од 09.6.2023. године, спровео преговарачки поступак јавне набавке без објављивања јавног позива;
* у поступку јавне набавке Позив је упућен једном понуђачу **NTE ENGINEERING D.O.O.,** у складу са напред наведеним Мишљењем Канцеларије за јавне набавке;
* процењена вредност предметне јавне набавке износи \_\_\_\_\_\_\_\_\_\_\_ динара без пдв; (попуњава Наручилац)
* у поступку јавне набавке позвани понуђач је доставио понуду;
* Комисија за јавну набавку је сачинила Извештај о поступку јавне набавке, а Председник Општине је донео Одлуку о додели уговора;

**Предмет уговора**

**Члан 1.**

Предмет уговора су услуге одржавања програма за буџет и рачуноводство Градске општине Савски венац.

Врста посла и укупна вредност услуге дати су у техничкој спецификацији услуга, обрасцу структуре цена и понуди Даваоца услуге број \_\_\_\_\_\_\_\_\_\_ од \_\_\_\_\_\_\_\_\_.2023. године која чини саствни део Угогора.

**Обавезе даваоца услуга**

**Члан 2.**

Уговорне стране сагласно утврђују да се Давалац услуге обавезује да у складу са техничком специфкацијоми достављеном понудом пружа следеће услуге:

* врши превентивно одржавање;
* корективно одржавање;
* консултантске услуге и
* издавање нове верзије апликативног система

**Члан 3.**

Давалац услуге се обавезује да врши одржавање инсталираног програма континуирано у периоду до 12 (дванаест) месеци од дана потписивања Уговора, сваког радног дана, a по захтеву Наручиоца који се упућује (телефоном, телефаксом или електронском поштом у периоду од 07.30 до 15.30 часова).

У случају проблема у раду, Давалац услуге је дужан да обезбеди одзив за критичне проблеме мање од 8 сати, а за озбиљне проблеме 48 сати. Подршка може да се спроводи удаљеним приступом корисничким рачунарима и /или серверу на којем је инсталиран систем који је предмет одржавања.

Давалац услуге се обавезује да предметну услугу врши у складу са важећим прописима, уобичајеној методологији и професионалним стандардима, што гарантује њихово квалитетно обављање.

**Члан 4.**

Давалац услуге се обавезује да примењује одговарајуће сигурносне стандарде електронске комуникације приликом приступа рачунарима Купца или другој опреми и електронским сервисима Купца и да исте користи искључиво у сврху испуњења овог Уговора, са пажњом доброг привредника.

**Вредност уговора**

**Члан 5.**

Уговорне стране сагласно утврђују да је укупна вредност уговора износи \_\_\_\_\_\_\_\_\_\_\_\_\_динара без обрачунатог ПДВ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_), односно \_\_\_\_\_\_\_\_\_\_\_\_\_\_\_\_ динара са обрачунатим ПДВ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).(уписује понуђач)

Вредност уговора се заснива на месечној цени за услугу по опису како је наведено у Техничкој спецификацији и у Обрасцу структуре цене, и иста је фиксна за све време трајања уговора.

Месечна цена за све услуге у опису износи \_\_\_\_\_\_\_\_\_\_\_\_\_\_\_ динара без ПДВ, (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) односно \_\_\_\_\_\_\_\_\_\_\_\_\_\_\_\_динара са ПДВ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).(уписује понуђач)

**Обавезе наручиоца**

**Члан 6.**

Уговорне стране сагласно утврђују да се Наручилац обавезује да плаћање врши месечно на основу испостављеног рачуна даваоца услуга за извршене услуге у претходном месецу уз који се приложе Извештај о пруженој услузи са спецификацијом послова.

Рок за плаћање испостављеног рачуна, са пратећим документима је 45 дана од дана достављања рачуна што је у складу са у роковима прописаном Законом о роковима измирења новчаних обавеза у комерцијалним трансакцијама („Сл. Гласник РС“ број 119/2012, 68/2015, 113/2017, 91/2019, 44/2021 i 44/2021 - др. закон, 130/2021, 129/2021 - др. закон и 138/2022)

На рачуну, који давалац услуга испостави, мора бити назначен број овог уговора. Средства по испостављеном исправном рачуну, наручилац плаћа на рачун даваоца услуга број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.(уписује понуђач)

**Праћење извршења уговора**

**Члан7.**

Наручилац посебним Решењем одређује лице за праћење извршења Уговора и о томе писаним путем обавештава даваоца услуга.

* Лице задужено за праћење извршења уговора пружа неопходне податке даваоцу услуга ради правилног и благовременог извршења предметне обавезе;
* сарађује на повезивању предметних уређаја са рачунарима купца ради реализације уговора;
* потписује заједно са овлашћеним лицем даваоца услугеИзвештај о извршењу предметне услуге и исти представља пратећи документ уз Рачун даваоца услуга који се доставља на наплату надлежној служби наручиоца
* врши рекламације и друго што ће бити регулисано наведеним појединачним актом наручиоца

Сва комуникација између овлашћених лица уговараче се одвија писаним путем или у електронској форми.

**Ограничења од одговорности**

**Члан 8.**

Давалац услуге одговара за сигурност рачунара, рачунарске мреже, серверима или другој опреми и електронским сервисима Наручиоца, у границама својих фактичких радњи које врши на наведеној опреми и сервисима.

**Чување поверљивих података**

**Члан 9.**

Давалац услуга се обавезује да ће током трајања овог уговора чувати као строгу пословну тајну све исправе и податке везане за рад и пословање Наручиоца, који су му доступни или могу бити доступни током вршења услуга, односно да наведене исправе и податке неће без изричите писане сагласности Наручиоца услуга саопштавати и преносити трећим лицима.

Давалац услуга гарантује и заштиту тајности података у име свих који ће бити ангажовани на уговореним пословима.

**Средство финансијског обезбеђења**

**Члан 10.**

Уговорне стране су сагласне да је средство обезбеђења извршења услуга бланко соло меница безусловна и платива на први позив, регистована у регистру Народне банке Србије, са меничним писмом/овлашћењем на износ од 10% од вредности уговора без ПДВ-а, као гаранција -**за добро извршење посла** са роком важења 30 (тридесет) дана дужим од уговореног рока за реализацију уговора.

Истовремено са предајом бланко соло менице као гаранција за добро извршење посла у висини од 10% вредности уговорене цене предметне услуге, коју је давалац услуга предао Наручиоцу на начин и у року одређен конкурсном документацијом јавне набавке, а која је безусловна, неопозива и платива на први позив без приговора, са важношћу најмање 60 (шесдесет) дана дужа од истека важности овог уговора, давалац услуга предаје Наручиоцу и копије картона с депонованим потписима овлашћених лица Даваоца услуга, као и овлашћење Наручиоцу да меницу може попунити у складу с уговором, како би се намирио у случају неиспуњења уговорних обавеза Даваоца услуга, и копију захтева за регистрацију менице, овереног од своје пословне банке.

Наручилац задржава право да у случају неиспуњења неке од уговорних обавеза наплати средство финансијског обезбеђења за добро извршење посла.

Након истека рока из става 1. овог члана, Наручилац је дужан да на писмени захтев врати Даваоцу услуга, меницу са меничним овлашћењем.

**Измене уговора**

**Члан 11.**

Уговор може бити измењен у складу са одредбама члана 155. Закона о јавним набавкама.

**Рок трајања уговора**

**Члан 12.**

Уговор се закључује на период до 12 (дванаест) месеци или до утрошка средстава предвиђених за ову намену.

**Раскид уговора**

**Члан 13.**

Уговор престаје да важи пре истека рока из претходног члана, једностраним раскидом због неиспуњења уговорених обавеза, који свака од уговорних старана може дати у писаној форми.

Уговор може престати пре назначеног рока и услед утрошка средстава.

Наручилац има право на једнострани раскид Уговора у случајевима када .

* због објективних околности који су у вези са финансирањем Наручиоца, не буде обезбеђено довољно новчаних средстава за комплетну реализацију овог Уговора.
* давалац услуга једном не реши рекламацију Наручиоца у року или се уопште не одазове поводом писмене рекламације;
* давалац услуга једном пропусти да унапред упозори писменим путем Наручиоца на могућ прекид у раду због околности које мора да наведе и образложи као неопходне.

У случају једностраног раскида уговор се сматра раскинутим истеком рока од 8 (осам) дана од дана пријема писменог обавештења о раскиду

У случају немогућности уручења писменог обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.

У случају раскида уговора, уговорне стране су дужне да регулишу сва дуговања и потраживања настала из уговора. Раскид уговора не ослобађа уговараче ове обавезе да плате све неизмирене обавезе настале до дана раскида Уговора.

**Прелазне и завршне одредбе**

**Члан 14.**

За све што није предвиђено овим уговором,примењиваће се одредбе Закона ооблигационим односима.

**Члан 15.**

Све евентуалне спорове, уговорне стране ће решавати споразумно.У супротном спорове ће решавати надлежни суд у Београду.

**Члан 16.**

Овај уговор сачињен је у 6 (шест) истоветних примерака,од којих свака уговорна страна задржава по 3 (три) примерка.